CELEX: 62013TN0218
Language: lt
Date: 2013-04-16 00:00:00
Title: Byla T-218/13: 2013 m. balandžio 18 d. pareikštas ieškinys byloje Nutrexpa prieš VRDT — Kraft Foods Italia Intellectual Property (Cuétara Maria ORO)

29.6.2013   
            
            
               LT
            
            
               Europos Sąjungos oficialusis leidinys
            
            
               C 189/26
            
         2013 m. balandžio 18 d. pareikštas ieškinys byloje Nutrexpa prieš VRDT — Kraft Foods Italia Intellectual Property (Cuétara Maria ORO)
   
   (Byla T-218/13)
   2013/C 189/54
   Kalba, kuria surašytas ieškinys: ispanų
   
      Šalys
   
   
      Ieškovė: Nutrexpa, SL (Barselona, Ispanija), atstovaujama advokatų J. Grau Mora, M. Ferrándiz Avendaño ir Y. Sastre Canet
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Kraft Foods Italia Intellectual Property Srl (Milanas, Italija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2013 m. vasario 11 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą byloje R 2455/2011-1, kuriuo atmesta NUTREXPA paraiška įregistruoti vaizdinį Bendrijos prekių ženklą „Cuétara Maria ORO“ Nr. 8 481 863, skirtą žymėti tokioms prekėms: „konservuoti, šaldyti, džiovinti, virti ir kepti vaisiai ir daržovės; drebučiai, uogienės, kompotai; pienas ir pieno produktai“ (29 klasė) ir „kava, arbata, kakava, tapijoka ir sago kruopos, kavos pakaitalai; miltai ir grūdų produktai; duona, pyragas ir konditerijos gaminiai; ledai; medus, sirupas; mielės; kepimo milteliai; padažai; biskvitai“ (30 klasė), kurią VRDT atitinkamai turės įregistruoti;
            
         
               —
            
            
               priteisti iš VRDT bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: vaizdinis prekių ženklas, turintis žodinius elementus „Cuétara Maria ORO“ — Bendrijos prekių ženklo paraiška Nr. 8 481 863, 5, 29 ir 30 klasių prekėms.
   Prekių ženklo ar žymens, kuriuo remtasi per protesto procedūrą, savininkas: Kraft Foods Italia Intellectual Property Srl.
   
      Prekių ženklas ar žymuo, kuriuo remiamasi: vaizdiniai Bendrijos ir nacionalinis prekių ženklai, turintys žodinį elementą ORO, 29 ir 30 klasių prekėms.
   
      Protestų skyriaus sprendimas: iš dalies patenkinti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento Nr. 207/2009 8 straipsnio 1 dalies b punkto pažeidimas.